b'\n_START_ARTICLE_\nPaskolammi (Yl\xc3\xb6j\xc3\xa4rvi, Viljakkala)\n_START_SECTION_\nMaantietoa\n_START_PARAGRAPH_\nLampi on 300 metri\xc3\xa4 pitk\xc3\xa4, 150 metri\xc3\xa4 leve\xc3\xa4 ja sen pinta-ala on 3.6 hehtaaria. Sen ymp\xc3\xa4rist\xc3\xb6 on mets\xc3\xa4ss\xc3\xa4 oleva painauma, jossa ranta on soistunutta ja paikoin avosuota. Siihen laskee mets\xc3\xa4oja id\xc3\xa4st\xc3\xa4 ja Harhalanlammin laskuoja. Sen oma laskuoja l\xc3\xa4htee lammen pohjoisp\xc3\xa4\xc3\xa4st\xc3\xa4 ja se laskee kilometrin verran Alhonlahteen Kyr\xc3\xb6sj\xc3\xa4rven Vilajakkalansel\xc3\xa4ll\xc3\xa4. Rantaviivan pituus on 750 metri\xc3\xa4. Ranta on rakentamatonta aluetta, johon ei johda teit\xc3\xa4.\n_START_SECTION_\nLuonnonsuojelualue\n_START_PARAGRAPH_\nAlue on vuonna 2007 rauhoitettu yksityinen luonnonsuojelualue, jonka raja seuraa tiiviisti lammen rantoja ja jonka pinta-ala on 5 hehtaria. Se on perustettu yhdess\xc3\xa4 Harhalanlampeen ja Alhonlahden-Lippaanlahden suojelualueiden kansa tukemaan toisiaan lintuj\xc3\xa4rvin\xc3\xa4. Alueella sijaitsee joitakin rantaluhtia, joissa viihtyv\xc3\xa4t esimerkiksi ruokokerttunen, satakieli ja taivaanvuohi.\n_START_SECTION_\nHistoriaa\n_START_PARAGRAPH_\nVuoden 1796 isojakokartassa lammen nimi kirjoitettiin "Paskalammi" ja vuoden 1090 vesienjakokartassa "Tarpilanlampi". Harhalanlammin ja Paskolammin v\xc3\xa4linen ojan ymp\xc3\xa4rist\xc3\xb6 oli tuolloin avattu niityille. Ennen vuotta 1841 suoritettiin ylemp\xc3\xa4n\xc3\xa4 olleessa Harhalanlammilla j\xc3\xa4rvenlasku, jota ei ole voitu tehd\xc3\xa4 perkaamatta j\xc3\xa4rvien v\xc3\xa4list\xc3\xa4 uomaa ja todenn\xc3\xa4k\xc3\xb6isesti perkaamatta Paskolammin uomaa.'